**Murdo Davidson MacLeod** (skotsk-gælisk: *Murchadh MacDhaibhidh MacLeòid*) (født 24. september 1958 i Glasgow) er en skotsk tidligere fotballspiller og senere trener som spilte på midtbanen i sin aktive karriere. Han er mest kjent for sine lange perioder hos Dumbarton FC, Celtic FC og Borussia Dortmund samt for flere andre klubber. MacLeod var også en del av Skottlands tropp under VM i fotball 1990. Etter at fotballkarrieren tok slutt ble han manager og senere ekspertkommentator både for avis, radio og tv.

Klubbkarriere
-------------

MacLeod begynte sin fotballkarriere hos Dumbarton FC i 1975, hvor han tilbragte tre sesonger og fikk ni mål på 87 seriekamper. I november 1978 ble han solgt til storklubben Celtic FC for £100 000 og ble en del av et lag som vant fem seriemesterskap, to cupmesterskap og en finaleseier i ligacupen. Hans avgjørende fjerde mål på langskudd mot Rangers FC i mai 1979 (4–2) hjalp Celtic med å vinne seriemesterskapet i siste kamp. Målet ble i år 2000 kåret til det beste Old Firm-målet noensinne av Celtics supportere.

I juli 1987 forlot han Celtic til fordel for den sovende tyske storklubben Borussia Dortmund på en overgangssum verdt £250 000. Her ble han en del av laget som ironisk nok tok imot Celtic i første runde av UEFA-cupen 1987/88, hvor Dortmund tilslutt vant 3–2 sammenlagt og avanserte til tredje runde før de selv ble slått ut. På midtbanen, sammen med blant andre Andreas Möller, var MacLeod med på å vinne både DFB-Pokal i 1988/1989 og DFB-Supercup i 1989. På sine fire sesonger hos Dortmund fikk han tre mål på 104 seriekamper. I 1990 returnerte han til Skottland, hvor han skrev under en kontrakt med Hibernian FC. Her ble han i tre sesonger og fikk med seg i underkant av 80 seriekamper.

Landslagskarriere
-----------------

MacLeod fikk sin landslagsdebut for det skotske herrelandslaget i mai 1985 i en hjemmekamp mot England (1–0). Han ble deretter tatt ut i troppen til verdensmesterskapet i Italia av landslagstrener Andy Roxburgh, hvor han spilte to av de siste tre gruppespillkampene mot Costa Rica (0–1), Sverige (2–1) og Brasil (0–1). I den siste kampen mot Brasil fikk MacLeod et hardt frispark fra Branco i hodet og ble byttet ut til fordel for Gary Gillespie før han selv ble kjørt til sykehus med hjernerystelse. Fra 1985 til 1991 spilte han totalt 20 landskaper og scoret ett mål for Skottland.

Trenerkarriere
--------------

I 1993 ble MacLeod spillende trener/manager for sin gamle klubb Dumbarton FC, og hjalp klubben til opprykk fra 2. divisjon (nivå 3) i 1995 med seier over Stirling Albion FCi siste serierunde. Like etter ble han ansatt som manager for Premier League-klubben Partick Thistle FC, men hans første sesong endte med nedrykk, og den påfølgende sesongen endte med en plass midt på tabellen i 1. divisjon. I 1997/1998-sesongen ble han hentet inn som assisterende manager hos Celtic FC, som da var under ledelse av nederlenderen Wim Jansen, men forlot klubben sammen med Jansen ett år etter.

Etter hans trenerperiode hos Celtic har MacLeod skrevet for Daily Record og vært ekspertkommentator i fotball for både BBC Scotland og BBC Radio Scotland.

Meritter
--------

Celtic FC
* **Scottish Premier League (5):** 1978/1979, 1980/1981, 1981/1982, 1985/1986, 1997/1998 (trener)
* **Scottish Cup (3):** 1979/1980, 1984/1985
* **Scottish League Cup (2):** 1982/1983, 1997/1998 (trener)

Borussia Dortmund
* **DFB-Pokal (1):** 1988/1989
* **DFB-Supercup (1):** 1989

Hibernian FC
* **Scottish League Cup (1):** 1991/1992

Referanser
----------

1. ↑  Thecelticwiki.com – MacLeod, Murdo (Besøkt 7. oktober 2012)
2. ↑  Bundesliga.de – Supercup 1989: Torflut am Betzenberg (Publisert 5. juli 2010, besøkt 7. oktober 2012)
3. ↑  Youtube.com – Murdo MacLeod knocked out By Branco of Brazil (Besøkt 7. oktober 2012)
4. ↑  FIFA.com – 1990 FIFA World Cup Italy, Match Report: Brazil - Scotland Arkivert 5. januar 2008 hos Wayback Machine. (Besøkt 7. oktober 2012)
5. ↑  BBC.co.uk – Ex-Celt Murdo MacLeod makes progress from heart surgery (Publisert 21. januar 2010, besøkt 7. oktober 2012)

Eksterne lenker
---------------

* (de) Murdo MacLeod – Munzinger Sportsarchiv Rediger på Wikidata

* (en) Murdo MacLeod – FIFA Rediger på Wikidata

* (en) Murdo MacLeod – Transfermarkt Rediger på Wikidata

* (en) Murdo MacLeod – national-football-teams.com Rediger på Wikidata

* (en) Murdo MacLeod – WorldFootball.net Rediger på Wikidata

* (en) Murdo MacLeod – Soccerbase.com Rediger på Wikidata

* (en) Murdo MacLeod – FootballDatabase.eu Rediger på Wikidata

* (en) Murdo MacLeod – Soccerway Rediger på Wikidata

* (en) Murdo MacLeod – EU-Football.info Rediger på Wikidata

* (en) Murdo MacLeod – Skottlands fotballforbund Rediger på Wikidata
* (en) Footballdatabase.eu – Player, Murdo MacLeod
* (en) National-football-teams.com – Murdo MacLeod – Spillerprofil

| * v
* d
* r
Skottlands tropp – VM i fotball 1990 |
| --- |
| 
* 1 Leighton
* 2 McLeish
* 3 Aitken (k)
* 4 Gough
* 5 McStay
* 6 Malpas
* 7 Johnston
* 8 Bett
* 9 McCoist
* 10 MacLeod
* 11 Gillespie
* 12 Goram
* 13 Durie
* 14 McInally
* 15 Levein
* 16 McCall
* 17 McKimmie
* 18 Collins
* 19 McPherson
* 20 McAllister
* 21 Fleck
* 22 Gunn
* Landslagstrener: Roxburgh

 | Flagget til Skottland |

|  |  |
| --- | --- |
| Oppslagsverk/autoritetsdata | Prabook **·** VIAF **·** ISNI **·** Munzinger (sport)
 |